Ancīšu dīķi
Ancīšu dīķi (arī Vecannēnu dzirnavezers) ir divu mākslīgu ūdenskrātuvju kaskāde uz Lorupes Siguldas novada Siguldas pagastā pie autoceļa Allaži - Sigulda. Mazākajā dīķī (2,5 ha) ieplūst ūdeņi no Saltavota, kas ir viens no spēcīgākajiem avotiem Latvijā. Lielākajā dīķī (6,5 ha) pa grāvi ieplūst ūdeņi no dienvidos esošā Grebīša. Ziemeļu krastā atrodas apdzīvotā vieta Kalnabeites.